ai4bharat/Pralekha huggingface dataset:
ప్రధాన మంత్రి కార్యాలయం
పారాలింపిక్స్ ఆటల లో బాడ్ మింటన్ లో స్వర్ణపతకాన్ని గెలిచినందుకు శ్రీ కృష్ణ నాగర్ కు అభినందనలు తెలిపిన ప్రధాన మంత్రి
టోక్యో లో పారాలింపిక్స్ ఆటల పోటీ లో బాడ్ మింటన్ లో స్వర్ణ పతకాన్ని గెలిచినందుకు శ్రీ కృష్ణ నాగర్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘టోక్యో #Paralympics లో మన బాడ్ మింటన్ క్రీడాకారుల, బాడ్ మింటన్ క్రీడాకారిణుల ఉత్కృష్ట ప్రదర్శన ను చూసి సంతోషం గా ఉంది. @Krishnanagar99 అసాధారణ కార్యసాధన భారతదేశం లో ప్రతి ఒక్కరి వదనం లో దరహాసాల ను పూయించింది. బంగారు పతకాన్ని గెలిచినందుకు గాను ఆయన కు అభినందన లు. రాబోయే కాలం లో ఆయన చాలా చక్కగా రాణించాలి అని ఆకాంక్షిస్తున్నాను. #Praise4Para’’ అని ప్రధాన మంత్రి ఒక ట్వీట్ లో పేర్కొన్నారు.
Happy to see our Badminton players excel at the Tokyo #Paralympics. The outstanding feat of @Krishnanagar99 has brought smiles on the faces of every Indian. Congratulations to him for winning the Gold Medal. Wishing him the very best for his endeavours ahead. #Praise4Para pic.twitter.com/oVs2BPcsT1
— Narendra Modi  September 5, 2021
PIB Headquarters
‘వైద్యులకు, పోలీసు విభాగానికి మధ్య సమన్వయం నెలకొనవలసిన అవసరం ఎంతైనా ఉంది’
పోలీసు సిబ్బందికి బేసిక్ లైఫ్ సపోర్ట్ అంశంపై హైదరాబాద్ లో
ఒక రోజు వర్క్ షాపును నిర్వహించిన ఇఎస్ఐసి వైద్య కళాశాల
పోలీసు సిబ్బందికి బేసిక్ లైఫ్ సపోర్ట్ అంశంపై హైదరాబాద్ లో ఒక రోజు వర్క్ షాపును సనత్ నగర్ లోని ఇఎస్ఐసి వైద్య కళాశాల నిర్వహించింది. వర్క్ షాప్ ను ఇండియన్ పోలీస్ ఫౌండేషన్ అధ్యక్షుడు, విశ్రాంత ఐపిఎస్ అధికారి శ్రీ ఎన్. రామచంద్రన్ ప్రారంభించారు. రాష్ట్రంలో వేరు వేరు ప్రాంతాలకు చెందిన పోలీసు సిబ్బంది ఈ వర్క్ షాప్ నకు హాజరయ్యారు. వారు ఈ వర్క్ షాప్ లో పాల్గొనడం ద్వారా విలువైన సూచనలను, సలహాలను, శిక్షణను పొందగలిగారు.
సభను ఉద్దేశించి శ్రీ రామచంద్రన్ ప్రసంగిస్తూ, వైద్యులకు, పోలీసు విభాగానికి మధ్య సమన్వయం నెలకొనవలసిన అవసరం ఎంతైనా ఉందన్నారు. ఒక పోలీస్ అధికారిగా ఆయన తన స్వీయ అనుభవాలను గురించి సభలో వివరించారు. రహదారి ప్రమాదాలలో ప్రాణాలు కోల్పోతున్న వారి సంఖ్య ఏటా ఒక లక్షా ఇరవై వేల వరకు ఉంటోందని, రోజూ 16 మంది వంతున ఈ యాక్సిడెంట్ లలో మృత్యువాత పడుతున్నారని ఆయన వెల్లడించారు. ట్రాఫిక్ సంబంధ నేరాలు ఉగ్రవాదం కన్నా అపాయకరమైనవి అని ఆయన ఆందోళన వ్యక్తం చేశారు. సకాలంలో వైద్య సహాయం అందక, హృదయకోశం-శ్వాసకోశం లకు సంబంధించి ప్రాణం పోసే మెలకువలపై అవగాహన రాహిత్యం రోడ్డువార చాలా మంది నిర్భాగ్యులు తుది శ్వాస వదులుతున్నారని ఆయన విచారం వెలిబుచ్చారు. ఈ మెలకువలను అనుసరిస్తే క్షతగాత్రులను మరణ ముఖాన్నుంచి తప్పించవచ్చని శ్రీ రామచంద్రన్ చెప్పారు. దేశంలో పోలీసు సేవల నాణ్యతను మెరుగుపరచడంలో ఇండియన్ పోలీస్ ఫౌండేషన్ ప్రయత్నాలను గురించి ఆయన ఈ సందర్భంగా చెప్పుకొచ్చారు.
ఇఎస్ఐసి వైద్య కళాశాల వైద్యులు ప్రమాదంలో గాయపడిన వ్యక్తులకు ఏ విధమైన సహాయాన్ని అందించాలో అక్కడికక్కడ చేసి చూపెట్టారు. ప్రథమ చికిత్స పద్ధతులను గురించి, బాధితులను మరణం బారిన పడకుండా కాపాడడాన్ని గురించి వారు వివరించారు. ది బేసిక్ లైఫ్ సపోర్ట్  కోర్సు ఇండియన్ అకాడమీ ఆఫ్ పీడియేట్రిక్స్  ఆధ్వర్యంలో సాగుతోంది. ఇందులో వైద్య సిబ్బందితో పాటు వైద్యేతర సిబ్బందికి కూడా సంబంధించిన వివిధ బోధన అంశాలు కలిసిఉన్నాయి. ఆపదలో ఉన్న వారి ప్రాణాలను రక్షించేందుకు అందించవలసిన వైద్యరీతులపై ఈ కోర్సు లో అభ్యర్థులకు తగిన శిక్షణను ఇస్తున్నారు.
రైల్వే మంత్రిత్వ శాఖ
ఇన్నోవేషన్ ఛాలెంజెస్లో పాల్గొనేందుకు ఇండియన్ రైల్వే ఇన్నోవేషన్ పోర్టల్లో నమోదు చేసుకున్న 768 సంస్థలు
ఇప్పటి వరకు, 13 ఇన్నోవేషన్ ఛాలెంజ్లు అప్లోడ్, వీటికి 311 ఆఫర్ల రూపంలో మంచి స్పందన
అన్ని ఆఫర్లు రెండు-దశల ప్రక్రియ ద్వారా మూల్యాంకనం ; ఒక ఇన్నోవేషన్ ఛాలెంజ్ ఇప్పటికే ఖరారు
భారతీయ రైల్వే 2022 జూన్న 13న “స్టార్టప్స్ ఫర్ రైల్వేస్” చొరవతో సృజనాత్మక అవ్విష్కరణల ప్రయాణాన్ని ప్రారంభించింది. రైల్వేలు ఆవిష్కరించిన ఇన్నోవేషన్ ఛాలెంజ్ లలో పాల్గొనడానికి ఇప్పటివరకు 768 సంస్థలు భారతీయ రైల్వే ఇన్నోవేషన్ పోర్టల్లో నమోదు అయ్యాయి. ఇప్పటి వరకు, 13 ఇన్నోవేషన్ ఛాలెంజ్ లను ఎదుర్కొన్నారు. అప్లోడ్ చేసిన దానికి 311 ఆఫర్ల రూపంలో మంచి స్పందన వచ్చింది.
అన్ని ఆఫర్లు రెండు-దశల ప్రక్రియ ద్వారా మూల్యాంకనం అవుతున్నాయి. ఒక ఇన్నోవేషన్ ఛాలెంజ్ ఇప్పటికే ఖరారు అయింది.
ఇన్నోవేషన్ పోర్టల్లో ఇప్పటివరకు అప్లోడ్ చేసిన 13 ప్రకటనలకు గాను మొత్తం 311 ఆఫర్లు అందాయి.
పాల్గొనేవారి వివరాలు క్రింది విధంగా ఉన్నాయి:
స్టార్టప్లు- 123
వ్యక్తిగత ఆవిష్కర్తలు- 60
ఎంఎస్ఎంఈ లు- 81
ఆర్ అండ్ డి సంస్థలు/ఇన్స్టిట్యూట్లు- 18
09 ఛాలెంజ్ లకు మొదటి దశ మూల్యాంకనం పూర్తయింది. 07 ఛాలెంజ్ల కోసం రెండో దశ ప్రక్రియ జరుగుతోంది. "హెవీ హాల్ ఫ్రైట్ వ్యాగన్ల కోసం ఉన్నతమైన ఎలాస్టోమెరిక్ ప్యాడ్  రూపకల్పన" కోసం స్టేజ్-2 మూల్యాంకనం 2022 అక్టోబర్ 22న ముగిసింది. రైల్వే వాటాగా గ్రాంట్ మంజూరు చేసిన తర్వాత ఎల్ ఓ ఏ జారీ చేస్తారు.
'దశల అర్రే రైల్/వెల్డ్ టెస్టర్ అభివృద్ధి లేదా రైలు/వెల్డ్ లోపాలను గుర్తించడానికి ఏదైనా ఇతర మెరుగైన సాంకేతికతపై 01 ప్రతిపాదన అప్లోడ్ చేశారు. ఈ చొరవలో భాగంగా భారతీయ రైల్వే ఇన్నోవేషన్ పోర్టల్ https://innovationindianrailways.gov.in/ లో ప్రత్యక్ష ప్రసారం చేయడం జరిగింది. అవగాహన కల్పించడానికి, భారతీయ రైల్వే ఇన్నోవేషన్ పాలసీపై మొత్తం 131 వర్క్షాప్లు/మీటింగ్లు జోనల్ రైల్వేలు/పియులు/ఆర్ బి ద్వారా నిర్వహించారు. ఇందులో సుమారు 1560 స్టార్టప్లు/ఆవిష్కర్తలు పాల్గొన్నారు. 10 కంటే ఎక్కువ సైట్ సందర్శనలు, ఐఐఎం బెంగళూరుకు చెందిన ఎన్ఎస్ఆర్సి తో వీసీ, ప్రిన్సిపల్-స్టార్టప్, సీఐఐ దీపంజన్ బాగ్తో సమావేశం కూడా నిర్వహించారు.
భారతీయ రైల్వే అధికారులను ప్రేరేపించే ఈ ప్రక్రియకు కొనసాగింపుగా, పెంటియమ్ మైక్రో-ప్రాసెసర్ అభివృద్ధికి తన సహకారం కోసం 'ఫాదర్ ఆఫ్ పెంటియమ్ చిప్' అని కూడా పిలిచే ప్రముఖ ఇంజనీర్, వ్యవస్థాపకుడు, వెంచర్ క్యాపిటలిస్ట్ శ్రీ వినోద్ ధామ్ఈరోజు రైల్వే భవన్లోప్రసంగించారు. 'ఇండియన్ రైల్వే ఇన్నోవేషన్ పాలసీ' కింద రైల్వే మంత్రిత్వ శాఖ చేస్తున్న కార్యక్రమాలు, ప్రయత్నాలను ఆయన అభినందిస్తూ, "రైల్వేల కోసం స్టార్టప్లు" ప్రారంభించారు. టెక్నాలజీ ప్రపంచంలోనే అతిపెద్ద ఎనేబుల్, పవర్-టూల్గా మారిందని, భారతదేశం మరింత అభివృద్ధి చెందుతోందని శ్రీ ధామ్ అన్నారు. జీవితంలోని ప్రతి భాగంలో నడిచే సాంకేతికత.. టెక్నాలజీ ఆవిష్కరణలో వివిధ దేశాలను తమ తమ రంగాల్లో పవర్ దిగ్గజాలుగా మార్చిన ఉదాహరణలను అందించడం ద్వారా, టెక్నాలజీ ఆవిష్కరణలో ప్రభుత్వ చొరవ కీలక పాత్ర అని ఆయన నొక్కిచెప్పారు. రైల్వే మంత్రిత్వ శాఖ సీనియర్ అధికారులను ఉద్దేశించి, అనేక మంది దేశం నలుమూలల నుండి వీసీ ద్వారా పాల్గొన్నారు. అతను అభిరుచి, సమస్యలను పరిష్కరించే ఆలోచనను విజయ మంత్రంగా నొక్కి చెప్పారు.
శ్రీ వినోద్ ధామ్ మాట్లాడుతూ భారతదేశం టాప్ 3 స్టార్టప్ దేశాలలో ఒకటని, ప్రపంచానికి నాయకత్వం వహించే సామర్థ్యాన్ని కలిగి ఉందని అన్నారు ప్రధాన మంత్రి శ్రీ నరేంద్ర మోదీ చేపట్టిన ఆత్మనిర్భర్ భారత్ చొరవ, స్టార్అప్లకు మరింత అనుకూలమైన వాతావరణాన్ని సృష్టించిందని ఆయన తెలిపారు.
సాంస్కృతిక మంత్రిత్వ శాఖ
చారిత్రాత్మక ఎర్రకోటలో ఏడాది పొడవునా భారతదేశ వివిధ కోణాలను ప్రదర్శించే విధంగా రూపొందిన మాతృభూమి షో ప్రదర్శన
పది రోజుల ఎర్రకోట ఉత్సవం – భారత భాగ్య విధాత లో భాగంగా ప్రదర్శిస్తున్న 'మాతృభూమి' సాంస్కృతిక కార్యక్రమం ప్రజల నుంచి అద్భుతమైన స్పందన, ఆదరణ లభిస్తున్నాయి. ఎర్రకోట ఉత్సవం ఐదో రోజు కార్యక్రమాలు నిన్నటితో పూర్తి అయ్యాయి. ప్రజల నుంచి లభిస్తున్న ఆదరణ ను దృష్టిలో ఉంచుకుని ' మాతృభూమి' ప్రదర్శన చారిత్రాత్మక ఎర్రకోటలో శాశ్వతంగా ఏడాది పొడవునా కొనసాగించాలని నిర్ణయించారు.
ప్రొజెక్షన్ మ్యాపింగ్ షో 'మాతృభూమి' కాంతి, ధ్వని మరియు సంగీతాన్ని ఉపయోగించి 'స్టార్-ఆఫ్-ది-ఆర్ట్ టెక్నాలజీతో అద్భుతమైన ప్రదర్శన గా రూపొందింది. భారతదేశ సుసంపన్నమైన మరియు వైవిధ్యమైన సంస్కృతి ప్రబింబించే విధంగా దీనిని రూపొందించారు. కలకాలం నిలిచే విధంగా దేశ సుదీర్ఘమైన, అద్భుతమైన చరిత్ర ను ప్రదర్శన గుర్తు చేస్తుంది. దేశ చరిత్రను తెలుసుకుని ప్రజలు గర్వపడేలా చేసి వారిలో భావోద్వేగాలను రేకెత్తించే విధంగా ప్రదర్శన రూపొందింది.
ఆజాదీ కా అమృత్ మహోత్సవ్లో భాగంగా జరుగుతున్న భారత్ భాగ్య విధాత కార్యక్రమం ఇప్పటికే దేశంలోనే గొప్ప సాంస్కృతిక సమ్మేళనంగా గుర్తింపు పొందింది. ఎర్రకోటలో ప్రదర్శింపబడే ఇంటరాక్టివ్ సీక్వెన్స్ల ద్వారా మాన్యుమెంట్ మిత్ర, దాల్మియా భారత్ లిమిటెడ్ సహకారంతో సాంస్కృతిక పర్యాటక మంత్రిత్వ శాఖ భారతదేశం ఘన చరిత్ర , వారసత్వాన్ని భావి తరాలకు పరిచయం చేయాలన్న లక్ష్యంతో 'మాతృభూమి' ప్రదర్శనను నిర్వహిస్తోంది.
ఇప్పటికే దేశం వివిధ ప్రాంతాలకు చెందిన అనేకమంది ప్రముఖులు ఈ ఉత్సవాన్ని సందర్శించారు. ప్రారంభోత్సవ కార్యక్రమంలో మహిళా మరియు శిశు అభివృద్ధి శాఖ మంత్రి శ్రీమతి. స్మృతి ఇరానీ, మరియు పోలీస్ కమిషనర్ శ్రీ రాకేష్ ఆస్థానా ఎర్రకోటలో ప్రొజెక్షన్ మ్యాపింగ్ షో ను ప్రారంభించారు.
30-నిమిషాల పాటు ప్రదర్శన ఉంటుంది. దీనిని సుందరంగా అందంగా అందరికీ అర్థమయ్యే విధంగా రూపొందించారు. ఇది దృశ్య శ్రవణ రూపంలో కనులకు వీనులకు విందు అందిస్తుంది. రెడ్ ఫోర్ట్ ఫెస్టివల్లో ప్రొజెక్షన్ - భారత్ భాగ్య విధాత ఏప్రిల్ 3 వ తేదీ వరకు జరుగుతుంది. అందరికీ ఉచిత ప్రవేశం కల్పించారు.
ప్రదర్శన వేళలు క్రింది విధంగా ఉన్నాయి:
మార్చి 29 - మార్చి 31 - రాత్రి 7:30 నుంచి - 8:00 వరకు
ఏప్రిల్ 1 ఏప్రిల్ 2 -రాత్రి 8:30 నుంచి - 9:00వరకు
ఏప్రిల్ 3 -రాత్రి 7:30 నుంచి - 8:00వరకు
ఎర్రకోట ఉత్సవంలో ప్రధాన ఆకర్షణగా నిలిచి అద్భుతమైన స్పందన పొందిన 'మాతృభూమి' ఇప్పుడు ఎర్రకోటలో శాశ్వత ప్రదర్శనగా మార్చబడింది, 10 రోజుల ఎర్రకోట ఉత్సవాలు ఏప్రిల్ 3న ముగిసిన తర్వాత కూడా సంవత్సరం పొడవునా 'మాతృభూమి' ప్రదర్శన కొనసాగుతుంది.
మంత్రిమండలి
భారతదేశానికి, రవాండా కు మధ్య వాణిజ్య పరమైన సహకారానికి సంబంధించిన స్వరూపానికి ఆమోదం తెలిపిన మంత్రివర్గం
భారతదేశానికి, రవాండా కు మధ్య వాణిజ్య పరమైన సహకారానికి సంబంధించిన స్వరూపానికి ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఎక్స్- పోస్ట్ ఫ్యాక్టో ఆమోదం తెలిపింది. ఈ ట్రేడ్ కోఆపరేషన్ ఫ్రేమ్ వర్క్ పత్రం పైన 2018 జులై నెల 23వ తేదీన సంతకాలయ్యాయి.
ఈ పత్రం ఉభయ దేశాల మధ్య ఉత్తమమైన వ్యాపార సంబంధాలకు, ఆర్థిక సంబంధాలకు మార్గాన్ని సుగమం చేస్తుంది.
(
సమాచార, ప్రసార మంత్రిత్వ శాఖ
100 శాతం సామర్ధ్యంతో తెరుచుకోడానికి సినిమా హాళ్లకు అనుమతి
మార్గదర్శకాలు విడుదల చేసిన శ్రీ ప్రకాష్ జవదేకర్
దేశంలో సినిమా హాళ్లు 100 శాతం సామర్ధ్యంతో పనిచేయడానికి అనుమతి ఇస్తున్నట్టు కేంద్రమంత్రి శ్రీ ప్రకాష్ జవదేకర్ ప్రకటించారు. కోవిడ్ నిబంధనలు, శానిటైసెషన్ మార్గదర్శకాలను థియేటర్లు అమలుచేయవలసి ఉంటుందని మంత్రి తెలిపారు.కోవిడ్ వ్యాప్తి చెందకుండా సినిమా హాళ్లు, థియేటర్లు పాటించవలసిన విధివిధానాలను మంత్రి ఈరోజు విడుదల చేశారు. నిబంధనలను అమలుచేస్తూ హాళ్లు, థియేటర్లు 100 శాతం సామర్ధ్యంతో పనిచేయవచ్చునని ఆయన తెలిపారు. అయితే, ప్రేక్షకులు థియేటర్లలో వుండే ప్రాంతాల నుంచి ఆహారాన్ని కొనుగోలు చేయవలసి ఉంటుంది. కోవిడ్ వ్యాప్తితో విధించిన ఆంక్షలు ముగింపు దశకు వచ్చాయని అన్నారు.
సినిమా థియేటర్లు, హాళ్లను తెరవడానికి అనుమతి ఇస్తూ 2021 జనవరి 27వ తేదీన ఆర్డర్ నెం. 40-3 / 2020-డిఎం-ఐ  ఉత్తర్వులు జారీ చేసిన నేపథ్యంలో నూతన మార్గదర్శకాలను విడుదల చేశారు.
వీటి ప్రకారం కంటైనర్ జోన్లలో చిత్రాల ప్రదర్శనకు అనుమతి ఉండదు. క్షేత్రస్థాయిలో పరిస్థితులను దృష్టిలో ఉంచుకుని రాష్ట్రాలు / కేంద్ర పాలిట ప్రాంతాలు అదనపు చర్యలను సిఫార్సు చేయవచ్చును. సినిమా థియేటర్లలో సీట్ల సామర్ధ్యాన్ని 100 శాతంకి పెంచుకోవడానికి అనుమతి ఇస్తున్నట్టు మార్గదర్శకాలలో పేర్కొన్నారు.
సినిమా హాళ్లు, థియేటర్లలో కోవిడ్ సంబంధిత భద్రతా చర్యలను అమలు చేయాలని స్పష్టం చేశారు. ఫేస్ మాస్కుల వినియోగం, థియేటర్ల బయట, కామన్ ప్రాంతాలు, వేచివుండే ప్రాంతాలలో కనీసం ఆరు అడుగుల సామాజిక దూరం పాటించడంతో సహా గాలి సంబంధిత అంశాలను అన్ని వేళలా అమలు చేయవలసి ఉంటుంది. బహిరంగంగా ఉమ్మి వేయడాన్ని నిషేధిస్తూ ఆరోగ్య సేతు యాప్ వినియోగాన్ని ప్రోత్సహించాలని మార్గదర్శకాలతో పేర్కొన్నారు.
ప్రవేశ నిష్క్రమణల ప్రాంతాలలో రద్దీ లేకుండా ప్రేక్షకులకు థర్మల్ స్క్రీనింగ్ చేయవలసి ఉంటుంది. సింగల్ స్క్రీన్ మరియు మల్టీప్లెక్స్ స్క్రీన్లలో ప్రదర్శనల మధ్య తగినంత విరామం ఇవ్వవలసి ఉంటుందని మార్గదర్శకాలతో పేర్కొన్నారు.ముల్టీప్లె స్క్రీన్లలో రద్దీ లేకుండా చూడడానికి ప్రదర్శనల మధ్య సమయం పాటించవలసి ఉంటుంది.
టిక్కెట్లు, ఆహారం మరియు పానీయాల కోసం చెల్లింపుల చేయడానికి కాంటాక్ట్లెస్ డిజిటల్ లావాదేవీలను ప్రోత్సహించాలని మార్గదర్శకాలలో పేర్కొన్నారు.టిక్కెట్ల కొనుగోలు చేయడానికి రోజంతా తెరిచి వుండేవిధంగా తగినంత సంఖ్యలోబాక్స్ ఆఫీస్ కౌంటర్లు ఏర్పాటు చేయాలని కౌంటర్ల వద్ద రద్దీ లేకుండా చూడడానికి ముందస్తు బుకింగ్ విధానం అనుమతించబడుతుంది
మొత్తం ప్రాంగణంలోని శానిటైజేషన్ కి ప్రాధాన్యత ఇస్తూ మొత్తం ప్రాంగణం, సాధారణ సౌకర్యాలు మానవ సంబంధంలోకి వచ్చే అన్ని పాయింట్లు ఉదా. హ్యాండిల్స్, రెయిలింగ్లు మొదలైనవి తరచుగా శానిటైజ్ చేయాలని మార్గదర్శకాలలో పేర్కొన్నారు.
చేయవలసిన పనులు, చేయకూడని పనులపై ప్రజల్లో అవగాహన కల్పించడానికి ప్రకటనలు, స్టాండులు, పోస్టర్ల రూపంలో చర్యలను అమలు చేయవలసి ఉంటుందని మార్గదర్శకాలలో పేర్కొన్నారు.
వివరణాత్మక మార్గదర్శకాలను ఈ కింది లింక్లో చూడవచ్చును :
https://mib.gov.in/sites/default/files/FINAL%20SOP%20for%20Exhibition%20of%20Films%20%281%29.pdf
ప్రధాన మంత్రి కార్యాలయం
బిలాస్పూర్ ఎయిమ్స్ ను సందర్శించిన ప్రధానమంత్రి
ప్రధానమంత్రి శ్రీ నరేంద్ర మోదీ ఈరోజు బిలాస్ పూర్ ఎయిమ్స్ను సందర్శించారు.
ప్రధానమంత్రి ఎయిమ్స్ ఆస్పత్రిలోని సి- బ్లాక్కు విచ్చేశారు. అక్కడ వారు ఎయిమ్స్ బిలాస్పూర్ కు సంబంధించిన 3డి నమూనాను తిలకించి, అక్కడి నుంచి ఎయిమ్స్ ప్రారంభోత్సవ కార్యక్రమంలో పాల్గొన్నారు. రిబ్బన్ కత్తిరించి సంస్థను ప్రారంభించారు. ప్రధానమంత్రి సిటిస్కాన్ సెంటర్, ఎమర్జెన్సీ, ట్రామా ఏరియాల మీదుగా వెళ్లి ఆస్పత్రిని చూశారు.
ఎయిమ్స్ బిలాస్ పూర్ను జాతికి అంకితం చేయడం ద్వారా దేశంలో ఆరోగ్య రంగాన్ని బలోపేతం చేయడంలో ప్రధానమంత్రి దార్శనికత ప్రదర్శితమైంది. బిలాస్పూర్ ఎయిమ్స్కు శంకుస్థాపన కూడా ప్రధానమంత్రి నరేంద్రమోదీ నే 2017 అక్టోబర్లో చేశారు. ప్రధానమంత్రి స్వాస్త్య సురక్ష యోజన కేంద్ర ప్రభుత్వ పథకం కింద దీనిని చేపట్టారు.
బిలాస్పూర్ ఎయిమ్స్ను 1470 కోట్లరూపాయలకు పైగా వ్యయంతో అధునాతన సాంకేతిక పరిజ్ఞానంతో కూడిన ఆస్పత్రిగా నిర్మించారు. ఇందులో 18 ప్రత్యేక, 17 సూపర్ స్పెషాలిటీ విభాగాలు, 18 మాడ్యులార్ ఆపరేషన్ థియేటర్లు, 750 పడకలు, 64 ఐసియు బెడ్లు ఉన్నాయి. ఇది 247 ఎకరాల విస్తీర్ణంలో ఏర్పాటయింది. ఈ ఆస్పత్రిలో 24 గంటల అత్యవసర సేవలు, డయాలసిస్ సదుపాయాలు, ఆధునిక డయాగ్నస్టిక్ యంత్రాలైన అల్ట్రా సోనోగ్రఫి, సిటిస్కాన్, ఎంఆర్ ఐ వంటి వి ఉన్నాయి. అమృత్ ఫార్మసీ, జన్ ఔషధి కేంద్రాలనూ ఏర్పాటు చేశారు. 30 పడకల ఆయుష్ బ్లాక్ ను కూడా ఏర్పాటు చేశారు. హిమాచల్ ప్రదేశ్లో, సుదూర గిరిజన ప్రాంతాలకు ఆరోగ్య సేవలు అందించేందుకు సెంటర్ ఫర్ డిజిటల్ హెల్త్ ను కూడా ఏర్పాటు చేశారు. వైద్య సదుపాయాలు అందుబాటులో లేని కాజా, సలూని, కీలాంగ్ వంటి గిరిజన ప్రాంతాలలో ప్రత్యేక ఆరోగ్య సేవలు అందిచేందుకు హెల్త్ క్యాంపులు నిర్వహించనున్నారు. ఈ ఆస్పత్రి ప్రతి ఏటా వంద మంది ఎంబిబిఎస్ విద్యార్ధులను, 60 మంది నర్సింగ్ విద్యార్ధులను చేర్చుకుంటుంది.
ప్రధానమంత్రి వెంట హిమాచల్ ప్రదేశ్ ముఖ్యమంత్రి శ్రీ జైరామ్ ఠాకూర్, హిమాచల్ ప్రదేశ్ గవర్నర్ శ్రీ రాజేంద్ర విశ్వనాథ్ అర్లేకర్, కేంద్ర మంత్రి శ్రీ అనురాగ్ సింగ్ ఠాకూర్, పలువురు పార్లమెంటు సభ్యులు, బిజెపి జాతీయ అధ్యక్షుడు శ్రీ జగత్ ప్రకాశ్ నడ్డా ఈ కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 14.65 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
14,65,13,180
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 14.65 కోట్లకుపైగా  నిల్వలు అందుబాటులో ఉన్నాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రస్తుత ఆర్ఎంఎస్ 2021-22లో రూ81,196 కోట్ల రూపాయల ఎంఎస్పి విలువగలిగిన గోధుమలను సేకరించారు.
వరి సేకరణ కార్యకలాపాలు రూ. 1,50,990.91 కోట్లు ఎంఎస్పి విలువ కలిగిన సేకరణ పూర్తయింది.
గతేడాది మొత్తం కొనుగోళ్లతో పోలిస్తే గోధుమల సేకరణ 5.44% పెరిగింది.
డిఎఫ్పిడి కార్యదర్శి పిఎంజికెవై-III, ఒఎన్ఒఆర్సి మరియు ఆహార ధాన్యాల సేకరణ గురించి మీడియాకు వివరించారు.
పిఎంజికెవై-III, ఆహార ధాన్యం సేకరణ మరియు వన్ నేషన్ వన్ రేషన్ కార్డ్ పథకం కింద ఆహార ధాన్యాల పంపిణీ పురోగతి గురించి ఆహార, ప్రజా పంపిణీ శాఖ కార్యదర్శి శ్రీ సుధాన్షు పాండే ఈ రోజు మీడియా ప్రతినిధులకు వివరించారు.
ప్రస్తుత కొనసాగుతున్న ఆర్ఎంఎస్ 2021-22లో రబీ మార్కెటింగ్ సీజన్ గోధుమల సేకరణ హర్యానా, ఉత్తర ప్రదేశ్, మధ్యప్రదేశ్, రాజస్థాన్, హిమాచల్ ప్రదేశ్, ఢిల్లీ, మరియు జమ్మూ & కాశ్మీర్ రాష్ట్రాల్లో సజావుగా కొనసాగుతోందని డిఎఫ్పిడి తన ప్రారంభ వ్యాఖ్యలలో చెప్పారు. గత సంవత్సరం మొత్తం 389.92 ఎల్ఎంటీల కొనుగోలు జరగ్గా ఈ ఏడాది 02.06.2021 వరకు 411.12 ఎల్ఎంటి కంటే ఎక్కువ గోధుమలు సేకరించబడ్డాయి. ఇప్పటికే జరుగుతున్న ఆర్ఎంఎస్ సేకరణ కార్యకలాపాల వల్ల సుమారు 44.43 లక్షల మంది రైతులు రూ. 81,196.20 కోట్ల ఎంఎస్పి విలువతో లబ్ధి పొందారని.. అందులో ఇప్పటికే రూ .76,055.71 కోట్లు దేశవ్యాప్తంగా రైతులకు బదిలీ చేయబడ్డాయని వివరించారు. పంజాబ్లో సుమారు రూ .26,103.89 కోట్లు, హర్యానాలో సుమారు రూ .16,706.33 కోట్లు నేరుగా రైతుల ఖాతాలోకి ఇప్పటివరకు బదిలీ చేయబడ్డాయి.
02 వ జూన్ 2021 వరకు మొత్తం 411.12 ఎల్ఎమ్టి గోధుమల కొనుగోలులో పంజాబ్- 132.27 ఎల్ఎమ్టి లతో మొదటి స్థానంలో ఉంది. ఇదే ఇప్పటివరకూ అత్యధికం. అలాగే హర్యానా- 84.93 ఎల్ఎమ్టి  మరియు మధ్యప్రదేశ్ -128.08 ఎల్ఎమ్టి కొనుగోళ్లు జరిగాయి.
ప్రజా సేకరణ చరిత్రలో ఈ సంవత్సరం ఒక కొత్త అధ్యాయం జతచేయబడింది. హర్యానా మరియు పంజాబ్ కూడా ఎంఎస్పి యొక్క పరోక్ష చెల్లింపు నుండి భారత ప్రభుత్వ సూచనల ప్రకారం మరియు అన్ని సేకరణ సంస్థల ద్వారా రైతుల బ్యాంక్ ఖాతాకు ఆన్లైన్ ప్రయోజనాలను ప్రత్యక్షంగా బదిలీ చేయడానికి మారాయి. "వన్ నేషన్, వన్ ఎంఎస్పి, వన్ డిబిటి" కింద తమ గోధుమ పంటలను ఎటువంటి ఆలస్యం మరియు కోతలు లేకుండా విక్రయించడానికి వారు ప్రత్యక్ష ప్రయోజనాలను పొందారు.
గత ఏడాది 799.74 ఎల్ఎమ్టిల వరి  కొనుగోలు జరగగా.. ప్రస్తుతం కొనసాగుతున్న సీజన్ ఖరీఫ్ 2020-21లో వరి సేకరణ సజావుగా కొనసాగుతోందని శ్రీ పాండే చెప్పారు. 728.49 ఎల్ఎంటి కొనుగోలు ద్వారా సుమారు 118.60 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి లబ్ధి పొందారు. 1,50,990.91 కోట్లలో 02.06.2021 వరకు 1,38,330.12 కోట్ల ఎంఎస్పి నేరుగా రైతుల ఖాతాలోకి బదిలీ చేయబడింది.
ప్రధాన మంత్రి కార్యాలయం
ప్రముఖ రచయిత శ్రీ బుద్ధదేబ్ గుహ కన్నుమూత పట్ల సంతాపం తెలిపిన ప్రధాన మంత్రి
ప్రముఖ రచయిత శ్రీ బుద్ధదేబ్ గుహ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు.
‘‘శ్రీ బుద్ధదేబ్ గుహ రచనలు బహుముఖీనంగా సాగాయి. అవి పర్యావరణం పట్ల గొప్ప సూక్ష్మ గ్రాహ్యత ను చాటిచెప్పాయి. ఆయన రచనలను అన్ని తరాల వారు, మరీ ముఖ్యం గా యువజనులు ఆస్వాదించారు. ఆయన కన్నుమూత సాహితీ జగతి కి ఒక పెద్ద లోటుగా ఉంది. ఆయన కుటుంబానికి, ఆయన ను అభిమానించే వారికి ఇదే సంతాపం. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
వందే భారత్ రైలు లో ప్రయాణించడం గర్వంగా ఉందంటూ ఒక ప్రయాణికురాలు ఉద్వేగాన్నివ్యక్తం చేయడాన్ని ప్రశంసించిన ప్రధాన మంత్రి
వందే భారత్ రైలు లో ప్రయాణించినందుకు గర్వం గా ఉందంటూ ఒక ప్రయాణికురాలు ఉద్వేగాన్ని వ్యక్తం చేయడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
ఒక ప్రయాణికురాలు చేసిన ట్వీట్ కు ప్రధాన మంత్రి ప్రత్యుత్తరాన్ని ఇస్తూ ఒక ట్వీట్ లో -
‘‘అవును, కచ్చితం గా దీర్ఘమైనటువంటి మార్గమే. అంతేకాదు, ఇక ముందు కూడాను బహు దూరం ప్రయాణించవలసి ఉంది. వందే భారత్ రైలు లో ప్రయాణం చేసి అందుకు గాను మీరు కనబరచిన ఉద్వేగాన్ని మరియు వందే భారత్ పట్ల మీరు వ్యక్తం చేసిన గర్వాన్ని నేను మెచ్చుకొంటున్నాను.’’ అని పేర్కొన్నారు.
రక్షణ మంత్రిత్వ శాఖ
లాక్ డౌన్ మొదటి రోజు: ఇరాన్ నుంచి తరలించిన మరో 277 మందిని సైన్యం అక్కున చేర్చుకుంది, సైనిక ప్రధాన కార్యాలయ సిబ్బందికి ఇంటి నుంచి పనిచేసే సౌకర్యం కల్పిస్తూ ఉత్తర్వులు
దేశవ్యాప్తంగా లాక్ డౌన్ ప్రారంభమైన మొదటిరోజు ఇరాన్ నుంచి తరలించిన మరో 277 మందిని జోద్పూర్ లోని సైనిక స్థావరం స్వీకరించింది. వారిలో 273 మంది యాత్రికులు ఉన్నారు. తరలించిన వారిలో 149 మంది మహిళలు, ఆరుగురు పిల్లలు ఉన్నారు. వారిని డిల్లి నుంచి ఇండియన్ ఎయిర్ లైన్స్ విమానాలలో జోద్పూర్ తీసుకు వచ్చారు. జోధ్పూర్ విమానాశ్రయం నుంఛి వైద్య చికిత్సా సదుపాయాలు ఉన్న కేంద్రానికి తీసుకొని వెళ్ళడానికి ముందు పరీక్షించారు. వైద్యచికిత్సా సదుపాయాన్ని కేవలం ప్రత్యేకంగా, ఏకాంతంగా ఉంచడానికి మాత్రమే కాక నేర్పుతో ఒక నియమిత పద్ధతిలో క్రీడలు మరియు వినోద కార్యకలాపాల ద్వారా మానసిక & శారీరక స్వస్థత చేకూర్చే విధంగా ఆ కేంద్రాలను డిజైన్ చేశారు.
సైనిక ప్రధాన కార్యాలయం స్థాయిలో అత్యవసర సేవలు అందించే కొద్ది మంది సిబ్బంది మినహా ఎక్కువ మంది ఇళ్ళ నుంచి పనిచేయాలని ఉత్తర్వులు జారీచేశారు. ప్రపంచవ్యాప్తంగా లాక్ డౌన్ ప్రభావంవల్ల అంతర్జాతీయ సహకారం, శిక్షణా కార్యక్రమాలు, నియామకాలు, కోర్సులు, విధి నిర్వహణలో భాగంగా ప్రయాణాలు మొదలగునవి తగ్గిపోయాయి. దానివల్ల ఆఫీసు పని బాగా తగ్గిపోయింది. డ్యూటీ అధికారులు, వైద్య సిబ్బంది, డ్రైవర్లు, వంటపనివారు మరియు ఇతర సహాయక ఉద్యోగుల వంటి అత్యవసర సిబ్బంది ఇంతకు ముందు వలెనే పనిచేస్తున్నారు.
ఇరాన్, ఇటలీ మరియు మలేషియా నుంచి తరలింఛిన వారికోసం సైన్యం మానేసర్, జైసల్మేర్ మరియు జోధ్పూర్ లలో వైద్య స్థావరాలను నిర్వహిస్తోంది. వుహాన్, జపాన్ నుంచి తరలించిన వారికి వైద్య చికిత్సా క్రమాన్ని పధ్ధతి ప్రకారం అమలుచేసి పంపివేయడం జరిగింది. ఈ కేంద్రాలలో ఇప్పటివరకు ఉంచిన 1200 మందిలో కేవలం ఒకరికి మాత్రమే కోవిడ్-19 పరీక్షలలో పాజితివే వచ్చింది. ఈ కేసు కాఉండా హిండన్ లోని భారత వైమానిక దళ స్థావరం నుంచి మరొక కేసుకు సంబందించిన సమాచారం అందింది.
అవి కాకుండా అన్నీకలిపి 1600 పడకల సామర్ధ్యంతో ఝాన్సీ, బిన్నగురి, గయాలలో మరిన్ని సైనిక వైద్య స్థావరాలను సిద్ధంగా ఉంచారు. స్వల్ప వ్యవధిలోనే అదనపు సౌకర్యాలను సిద్ధం చేశారు.
వీటిలో సైన్యం సోదర విభాగాలు నౌకాదళం మరియు భారతీయ వైమానిక దళం సృష్టించి, సిద్ధంగా ఉంచిన అదనపు సౌకర్యాలు కలసి లేవు.
భారతీయ సైన్యం తన పూర్తి శక్తి సామర్ధ్యాలతో ప్రస్తుత, భవిష్యత్ సవాళ్ళను ఎదుర్కోవడానికి సిద్ధంగా ఉంది. జాతి ప్రయత్నాలకు నిరంతర మద్దతు ఇస్తూనే ఉంటుంది.
అంతరిక్ష విభాగం
ఇస్రో ఆధ్వర్యంలో శుక్ర గ్రహ యాత్ర సాధ్యాసాధ్యాల అధ్యయనం: కేంద్రమంత్రి డాక్టర్ జితేంద్ర
శుక్రగ్రహ యాత్ర సాధ్యాసాధ్యాలతోబాటు వైమానికశాస్త్ర అధ్యయనాలకు ఇస్రో చొరవ తీసుకుంటున్నట్టు సైన్స్ అండ్ టెక్నాలజీ, ప్రధాని కార్యాలయం, సిబ్బంది, ప్రజాఫిర్యాదులు, పెన్షన్లు, అణు విద్యుత్, అంతరిక్ష శాఖల సహాయ మంత్రి  డాక్టర్ జితేంద్ర చెప్పారు.
వాతావరణానికి ఆవల భూమికి, ఇతర సౌరమండల భాగాలకు మధ్య ఉన్న ప్రాంతాల శాస్త్రీయ అధ్యయనానికి 60 ఏళ్ల కిందట పెట్టిన పేరు వైమానిక శాస్త్రం. ఇందులో రసాయన, గతి శాస్త్రాలతోబాటు తటస్థ, శక్తి పొందిన రేణువుల శక్తిని అధ్యయనం చేస్తారు.
లోక్ సభకు ఈరోజు ఇచ్చిన ఒక లిఖిత పూర్వక సమాధానంలో డాక్టర్ జితేంద్రసింగ్ ఈ విషయాలు వెల్లడించారు. ఈ రెండు మిషన్స్ ను కాన్సెప్ట్స్ గా రూపొందించి శాస్త్రీయ పరిధిని నిర్ణయించేందుకు జాతీయ స్థాయిలో శాస్త్రవేత్తలతీ చర్చిస్తామని తెలియజేశారు.
ప్రధాన మంత్రి కార్యాలయం
278 కి.మీ. హాపోలి-సర్లి-హురి రహదారిని బ్లాక్ టాపింగ్ చేయడం ద్వారా బోర్డర్ రోడ్స్ ఆర్గనైజేషన్ చేసిన ఘనతను ప్రశంసించిన - ప్రధానమంత్రి
స్వాతంత్య్రం వచ్చిన తర్వాత మొదటిసారిగా అరుణాచల్ ప్రదేశ్లోని కురుంగ్ కుమే జిల్లాలో మారుమూల ప్రాంతాలలో ఒకటైన హురీకి దారితీసే 278 కి.మీ హాపోలి-సర్లి-హురి రహదారిని బ్లాక్ టాపింగ్ చేయడంలో బోర్డర్ రోడ్స్ ఆర్గనైజేషన్ చేసిన ఘనతను ప్రధానమంత్రి శ్రీ నరేంద్ర మోదీ ప్రశంసించారు.
బోర్డర్ రోడ్స్ ఆర్గనైజేషన్ చేసిన ట్వీట్ ను పంచుకుంటూ ప్రధానమంత్రి, "మెచ్చుకోదగిన ఘనత!" అని తమ ట్వీట్ లో స్పందించారు.
రక్షణ మంత్రిత్వ శాఖ
మిషన్ సాగర్ః కొచ్చికి చేరుకున్నఐఎన్ఎస్ నౌక కేసరి
కోవిడ్-19 నేపథ్యంలో కేంద్ర ప్రభుత్వం చేపట్టిన ‘మిషన్ సాగర్’లో భాగంగా దక్షిణ హిందూ మహాసముద్ర ప్రాంతంలో 55 రోజుల పాటు మోహరింపబడిన భారత నౌకాదళానికి చెందిన నౌక కేసరి ఈ రోజు కొచ్చికి చేరుకుంది. 'కోవిడ్ రిలీఫ్ మిషన్'లో భాగంగా కేసరి నౌకను దక్షిణ హిందూ మహాసముద్రంలోని వివిధ దేశాలకు సహాయం అందించేందుకు పంపారు. కోవిడ్ నేపథ్యంలో 580 టన్నుల ఆహార పదార్థాలు, అవసరమైన పలు వైద్య పరికరాల్ని సామగ్రిని కేసరి మాలే , పోర్ట్ లూయిస్ , అంట్సి రానానా , మొరోని  మరియు పోర్ట్ విక్టోరియా  తదితర నౌకాశ్రయాలకు చేరవేసింది. సాగర్ ప్రాంతంలోని ఆయా దేశాలలోని స్థానిక అధికారులకు అవసరమైన సరుకుల్ని చేరవేసేందుకు గాను ఐఎన్ఎస్ కేసరి విశేష సేవల్ని అందించింది. 14 మంది సభ్యుల నావికా దళం వైద్య సహాయ బృందం ఒక్కొక్కటి దాదాపు 20 రోజులు మారిషస్ మరియు కొమొరోస్లకు పంపారు. పరస్పరం తమ అనుభవాల్ని పంచుకోవడం ద్వారా కోవిడ్-19ను ఎదుర్కోవటానికి దీర్ఘకాలిక వ్యూహాన్ని రూపొందించడంలో స్థానిక ప్రభుత్వాలకు సహాయం చేసేలా ఈ బృందం తన సేవలను అందించింది.
భారత ప్రధానికి కృతజ్ఞతలు ‘మిషన్ సాగర్’ లో భాగంగా అవసరమైన ఔషధాలు మరియు వైద్య సహాయ బృందం రవాణా హిందూ మహాసముద్ర ప్రాంతంలోని  దేశాల భద్రతా భాగస్వామిగా భారతదేశం యొక్క పాత్రను పునరుద్ఘాటించింది. ఈ చర్య ఐఓఆర్ ప్రాంతంలోని సముద్ర పొరుగు మరియు భాగస్వామ్య దేశాలతో కలిసి పని చేయడానికి భారతదేశం యొక్క నిబద్ధతనూ ప్రతిబింబించింది. చాలా కఠినమైన సముద్ర మార్గాల్లో కష్టమైన వేళల్లో కూడా భారత్ కేసరి నౌక ద్వారా అవసరమైన వైద్య సహాయాన్ని అందించడాన్ని ప్రస్తుతిస్తూ మారిషస్ ప్రధాని గత నెల టెలిఫోన్లో భారత ప్రధానితో మాట్లాడుతూ వ్యక్తిగతంగా తన కృతజ్ఞతలు తెలియజేశారు. కేసరి ద్వారా సకాలంలో సహాయం అందించినందుకు గాను వివిధ దేశాధినేతలు ఆయా దేశాల సీనియర్ ప్రముఖులు కూడా కృతజ్ఞతలు తెలిపారు. ‘సాగర్’ ప్రాంతపు వృద్ధి మరియు భద్రతకు సంబంధించి ప్రధాన మంత్రి దృష్టికోణానికి అనుగుణంగా మిషన్ సాగర్ కార్యక్రమం చేపట్టడమైంది. తన పొరుగు దేశాలతో సంబంధాలకు భారతదేశం ఇస్తున్న ప్రాముఖ్యతను, ప్రస్తుతం ఉన్న బంధాన్ని మరింతగా బలోపేతం చేసుకునేందుకు చూపుతున్న ఆసక్తిని ఇది ఎత్తిచూపింది. భారత విదేశాంగ మంత్రిత్వ శాఖ మరియు భారత ప్రభుత్వ ఇతర ఏజెన్సీల వారి సన్నిహిత సమన్వయంతో ఈ ఆపరేషన్ ముందుకు సాగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 201.30 కోట్ల డోసులు  అందించారు
గత 24 గంటల్లో 37,06,997 డోసులు అందించారు
దేశవ్యాప్త క్రియాశీల కేసుల సంఖ్య 1,49,482
మొత్తం కేసుల్లో క్రియాశీల కేసులు 0.34%
ప్రస్తుత రికవరీ రేటు 98.46%
గత 24 గంటల్లో 21,219 మంది కోలుకున్నారు. దీంతో, కోలుకున్నవారి మొత్తం సంఖ్య 4,31,71,653 కు పెరిగింది.
గత 24 గంటల్లో 21,880 కొత్త కేసులు నమోదయ్యాయి.
రోజువారీ పాజిటివిటీ రేటు 4.42%
వారపు పాజిటివిటీ రేటు 4.51%
గత 24 గంటల్లో చేసిన 4,95,359 కొవిడ్ పరీక్షలతో కలిపి ఇప్పటివరకు 87.16 కోట్ల పరీక్షలు చేశారు.